offertorium
Offertorium er det fjerde propriumsled i den romerskkatolske messe, og den processionssang, der ledsager frembærelsen af offergaverne til alteret.
I oldtiden bestod sangen af en hel salme i Salmernes Bog i Det Gamle Testamente med tilhørende antifon, men siden 900-tallet omfatter den kun antifonen, hvortil Graduale Romanum indeholder et betydeligt antal forskellige gregorianske melodier. Flerstemmige udsættelser i form af motetter kendes også.